КАК ДА ИЗБЕРЕМ ПРАВИЛНИЯ РАЗМЕР НА ГАЩЕРИЗОНА?
 Гащеризонът, както и всяка друга дрешка, се избира според ръста и/или възрастта (месеци/години) на бебето . Имайте предвид обаче, че много често двата критерия се разминават (детето може да е с ръст, който е по-голям или по-малък от посочения за възрастта).  В това няма нищо тревожно – просто вашето мъниче има своите особености, които трябва да познавате и следвате. 
И тук трябва да обърнем внимание на основното правило – най-важното е не как изглежда гащеризонът и дали следва бебешката мода в момента, а дали е удобен на детето (както и на вас, разбира се, защото вие ще му го обличате и събличате, вие ще го перете и гладите) .  Съветваме ви винаги да вземате по-голям размер от подходящия в момента , за да използвате дрехата по-дълго, защото нали знаете – децата растат като гъбки! 

